
„Многопрофилна болница за активно лечение – Национална Кардиологична Болница” ЕАД, гр. София, ул. „Коньовица” 65

О Б Я В Я В А М:
Конкурс за заемане на длъжност „медицинска сестра, специализант по специалност „Педиатрични здравни грижи“  - 6 бр. в Многопрофилна болница за активно лечение „Национална Кардиологична Болница” ЕАД (МБАЛ „НКБ“ ЕАД), гр. София, ул. „Коньовица“ 65:
при спазване на следните изисквания:

1. Кандидатстване:
Кандидатите за участие в конкурса следва да представят: заявление в свободен текст; автобиография по европейски образец; мотивационно писмо; нотариално заверено копие от диплома за завършено медицинско образование по специалността „Медицинска сестра“ или академична справка за завършено медицинско образование по специалността „Медицинска сестра“ от съответното висше училище; копие от дипломи и/или сертификати за владеене на чужд език (ако кандидатът разполага с такива).
Документите се подават в деловодството на МБАЛ „НКБ” ЕАД в гр. София, ул. „Коньовица” 65 в срок до един месец, считано от датата на публикуване на обявата за конкурса на интернет страницата на МБАЛ „НКБ“ ЕАД и в ежедневник. Когато датата на публикуване на обявата на интернет страницата на МБАЛ „НКБ“ ЕАД е различна от датата на публикуване на обявата в ежедневник, срокът тече от по-късната от двете дати.
2. Начин на провеждане на конкурсите:
2.1. Допускането на кандидатите до конкурс се извършва от комисия, назначена от работодателя по реда на чл. 93 от КТ.
2.2. [bookmark: _GoBack]Същинската конкурсна процедура за длъжността се провежда от комисия назначена от работодателя по реда на чл. 94 от КТ, която извършва оценяване на кандидатите съобразно компонентите и методиката за балообразуване по т. 3.
За проведения конкурс комисията съставя протокол, който съдържа мотивирано класиране на кандидатите. Протоколът от проведения конкурс се публикува на интернет страницата на МБАЛ „НКБ“ ЕАД.
3. Компоненти и методика на оценяване:
3.1. Компонент 1 (К1) - средният успех от следването и от държавните изпити, с относителна тежест 15% в крайната оценка.
Оценката по показател К1 се определя по формулата: К1 = САС от СУ от следването и СУ от ДИ x 0,15, където К1 е равно на изчислената средноаритметична стойност от средния успех от следването и средния успех от оценките от държавните изпити, умножена по 0,15.  
3.2.  Компонент 2 (К2) - оценките по учебните дисциплини, съответстващи, включващи или най-близки до специалността, за която се кандидатства, с относителна тежест 15% в крайната оценка.
Оценката по показател К2 се определя по следната формула: К2 = САС от оценки от съответните учебни дисциплини x 0,15, където К2 е равно на изчислената средноаритметична стойност от оценките, определени като съответстващи, включващи или най-близки до специалността, за която се кандидатства, умножена по 0,15.
3.3. Компонент 3 (К3) - резултатът от проверка на познанията на кандидата по специалността, за която кандидатства, с относителна тежест 50%  в крайната оценка.
Оценката по показател К3 се определя по формулата: К3 = крайната оценка на комисията x 0,50, където К3 е равно на определената от комисията крайна оценка (по шестобалната система) от проверката на познанията на кандидата по специалността, за която кандидатства, умножена по 0,50.
3.4. Компонент 4 (К4) - комуникационни умения и езикови компетенции, с относителна тежест 20% в крайната оценка. 
Оценката по показател К4 се определя по формулата: К4 = крайната оценка на комисията x 0,20, където К4 е равно на определената от комисията крайна оценка (по шестобалната система) относно комуникационните умения (определени на база събеседване) и езикови компетенции (определени на база представени дипломи и/или сертификати) на кандидата, умножена по 0,20.
3.5. Въз основа на оценките, определени по методиката, описана в т.-т. 3.1. - 3.4, Комисията определя общата бална оценка (ОБО) на кандидата чрез прилагане на следната методика за балообразуване: Общата бална оценка на кандидата се определя по формулата: ОБО = К1 + К2 + К3 + К4 (максимум 6,00).
3.6. Класирането на кандидатите се извършва в низходящ ред, като на първо място се класира кандидатът, получил най-висока обща бална оценка (ОБО).
3.7. Във връзка  с прилагането на т.3.2. за учебните дисциплини, съответстващи, включващи или най-близки до съответната специалност, се определят следните ве дисциплини: „Сестрински грижи в педиатрията“ и „Педиатрия и неонатология“.

